open-index/open-wikipedia-markdown huggingface dataset:
Venni Kuosma

**Venni Kuosma** (14. kesäkuuta 1895 Sääminki  – 11. syyskuuta 1953 Helsinki) oli suomalainen urkutaiteilija, pianisti ja musiikkipedagogi.

Venni Kuosman vanhemmat olivat maanviljelijä Juho Kuosma ja Anna Kosonen ja puoliso vuodesta 1924 pianisti Sigrid Holst-Christensen. Pianisti, musiikkipedagogi Kauko Kuosma oli heidän poikansa. Venni Kuosma opiskeli Viipurin kirkkomusiikkiopistossa 1910–1912, Helsingin konservatoriossa 1912–1918, Leipzigin konservatoriossa 1920–1922 ja 1929 sekä Pariisissa 1927. Helsingissä hän toimi pianonsoiton opettajana 1915–1918, Viipurissa 1918–1920 ja edelleen Viipurin kirkkomusiikkiopistossa vuodesta 1922. Viipurin tuomiokirkon urkuri hän oli vuodesta 1930 talvisotaan asti ja sitten Helsingin tuomiokirkon ja Vanhan kirkon urkuri kuolemaansa saakka. Kuosma paitsi antoi lukuisia urkukonsertteja, myös esiintyi pianosolistina ja -säestäjänä.

## Lähteet

## Aiheesta muualla
* Soittava perhe, Seura, 19.05.1937, nro 20, s. 12, Kansalliskirjaston digitaaliset aineistot
Silmu Ståhlberg

**Silmu Ståhlberg** (s. 2006 Kuopio) on suomalainen lapsinäyttelijä. Hän näyttelee muun muassa elokuvissa *[[Risto Räppääjä ja pullistelija]]* (2019) Risto Räppääjää ja *[[Juice (suomalainen elokuva)|Juice]]* (2018) nuorta Juice Leskistä.

## Lähteet

## Aiheesta muualla
* 
*
Sigrid Holst-Kuosma

**Sigrid Holst-Kuosma**, o.s. **Holst-Christensen** (8. kesäkuuta 1895 Gylling Tanska – 4. helmikuuta 1972 Helsinki) oli pianisti ja musiikkipedagogi. 

Holst-Kuosman vanhemmat olivat tehtailija Johan Christensen ja Mathilde Holst ja puoliso vuodesta 1924 urkuri Venni Kuosma. Pianisti ja musiikkipedagogi Kauko Kuosma oli heidän poikansa. Holst-Kuosma opiskeli Kööpenhaminan konservatoriossa 1916–1919, Leipzigin konservatoriossa 1921–1924 ja Pariisissa 1927. Hän toimi pianonsoiton opettajana Kööpenhaminassa 1918–1921, Viipurissa 1925–1939 ja Helsingissä Kansankonservatoriossa 1940–1952 ja Sibelius-Akatemiassa 1943–1965. Hän konsertoi sekä Suomessa että ulkomailla ja toimi myös konserttisäestäjänä. 

## Lähteet
Miguel Almirón

**Miguel Almirón** (s. 10. helmikuuta 1994 Asunción, Paraguay) on paraguaylainen jalkapalloilija, pelipaikaltaan hyökkäävä keskikenttäpelaaja. Hän pelasi kaksi kautta Yhdysvalloissa MLS-seura Atlanta Unitedissa ja siirtyi tammikuussa 2019 Englannin Valioliigassa pelaavaan Newcastle Unitediin noin 20 miljoonalla punnalla, joka oli sekä Newcastlen ja MLS:n siirtoennätys. Hän pelasi Newcastlessa kuusi vuotta ja palasi tammikuussa 2025 Atlantaan.

Almirón aloitti pääsarjauransa kotimaansa Cerro Porteñossa. Vuonna 2015 hän siirtyi argentiinalaiseen Club Atlético Lanúsiin, jonka riveissä hän voitti Argentiinan mestaruuden vuonna 2016. Vuodet 2017–2018 hän edusti pohjoisamerikkalaisen MLS-liigan Atlanta Unitedia ja voitti MLS Cupin eli liigan mestaruuden vuonna 2018. Mestaruuskautena hän teki 13 maalia ja antoi 11 maalisyöttöä. Tammikuussa 2019 Almirón siirtyi englantilaisseura Newcastle Unitediin viiden ja puolen vuoden sopimuksella. Hän pelasi kevätkaudella 2019 Valioliigassa kymmenen ottelua. Kaudella 2019–2020 hän pelasi 36 liigaottelua, joista 35:ssä avauskokoonpanossa ja 22:ssa täydet minuutit mutta onnistui maalinteossa ensimmäisen kerran vasta juuri ennen joulua Crystal Palacea vastaan ja toisen kerran tammikuussa Wolverhampton Wanderersia vastaan. Heinäkuussa hän teki vielä maalin peräkkäisissä otteluissa Bournemouthia ja West Ham Unitedia vastaan ja nosti siten kauden liigamaalimääränsä neljään. FA Cupissa hän teki kuudessa ottelussa yhteensä neljä maalia. Kaudella 2020–2021 Almirón teki 34 liigaottelussaan neljä maalia, joista kaksi helmikuussa Southamptonia vastaan. Kaudella 2021–2022 hän pelasi 30 valioliigaottelua, joista 19 ottelua avauskokoonpanossa, ja teki kauden ainoan maalinsa huhtikuussa Crystal Palacea vastaan. Kaudella 2022–2023 hän teki pelaamissaan 34 valioliigaottelussa 11 maalia. Näistä seitsemän syntyi seitsemässä ottelussa loka-marraskuussa 2022. Kaudella 2023–2024 hän pelasi 33 valioliigaottelua ja teki kolme maalia. Mestarien liigan kuudessa ottelussa hän teki yhden maalin. Kaudella 2024–2025 hän pelasi Valioliigassa yhdeksän ottelua, joissa hän oli vain kerran avauskokoonpanossa. Tammikuussa 2025 hän palasi Yhdysvaltoihin MLS-seura Atlanta Unitediin.

Almirón pelasi ensimmäisen maaottelunsa Paraguayn maajoukkueessa syyskuussa 2015. Hän pelasi vuoden 2016 Copa América Centenariossa, vuoden 2018 MM-kilpailujen karsinnoissa sekä vuosien 2019 ja 2021 Copa Américassa. Hänellä on tammikuun 2025 loppuun mennessä yhteensä 64 maaottelua ja niissä hän on tehnyt kahdeksan maalia: syyskuussa 2019 ystävyysottelussa Jordaniaa vastaan, marraskuussa 2019 ystävyysottelussa Bulgariaa vastaan, kesäkuussa 2021 Copa Américan alkulohko-ottelussa Chileä vastaan, maaliskuussa 2022 MM-karsintaottelussa Ecuadoria vastaan, kesäkuussa 2022 kaksi maalia ystävyysottelussa Etelä-Koreaa vastaan, kesäkuussa 2023 ystävyysottelussa Nicaraguaa vastaan ja marraskuussa 2024 MM-karsintaottelussa Boliviaa vastaan.

## Lähteet
Moreira

**Moreira** on muun muassa seuraavien henkilöiden sukunimi:

* Afonso Augusto Moreira Pena eli Afonso Pena (1847–1909), brasilialainen poliitikko, joka toimi Brasilian presidenttinä 1906-1909
* Airto Moreira (s. 1941), brasilialainen jazzmuusikko
* André Moreira (s. 1995), portugalilainen jalkapalloilija
* António Montes Moreira (s. 1935), portugalilainen roomalaiskatolinen piispa
* Arthur Moreira Lima (1940–2024), brasilialainen pianisti
* Aymoré Moreira (1908–1998), brasilialainen jalkapalloilija ja valmentaja
* Daniel Moreira (s. 1977), ranskalainen jalkapalloilija
* Daniel Felipe Tomazi Moreira Caumo eli Daniel Caumo (s. 1989), brasilialainen jalkapalloilija
* David Luiz Moreira Marinho eli David Luiz (s. 1987), brasilialainen jalkapalloilija
* Endrick Felipe Moreira de Sousa (s. 2006), brasilialainen jalkapalloilija
* Fatima Moreira de Melo (s. 1978), alankomaalainen maahockeypelaaja
* Gil Antônio Moreira (s. 1950), brasilialainen roomalaiskatolinen arkkipiispa
* Gilberto Passos Gil Moreira eli Gilberto Gil (s. 1942), brasilialainen laulaja, kitaristi, sanoittaja ja kulttuuriministeri
* Jean Raphael Vanderlei Moreira eli Jean (s. 1986), brasilialainen jalkapalloilija
* Jonathan Cícero Moreira eli Jonathan (s. 1986), brasilialainen jalkapalloilija
* José Moreira (s. 1982), portugalilainen jalkapallomaalivahti
* José Moreira de Melo (1941–2025), brasilialainen roomalaiskatolinen piispa
* José Carlos Moreira (s. 1983), brasilialainen pikajuoksija
* José Francisco Moreira dos Santos (1928–2023), angolalainen roomalaiskatolinen piispa
* Lucas Moreira Neves (1925–2002), brasilialainen kardinaali
* Maria Fernanda Moreira Ribeiro eli Fernanda Ribeiro (s. 1969), portugalilainen kestävyysjuoksija
* Odilon Guimarães Moreira (s. 1939), brasilialainen roomalaiskatolinen piispa
* Ozu Moreira (s. 1986), brasilialaissyntyinen japanilainen beachfutispelaaja
* Ricardo Miguel Moreira da Costa eli Ricardo Costa (s. 1981), portugalilainen jalkapalloilija
* Ronaldo de Assis Moreira eli Ronaldinho (s. 1980), brasilialainen jalkapalloilija ja poliitikko
* Sara Moreira (s. 1985), portugalilainen kestävyysjuoksija
* Sávio Moreira de Oliveira eli Savinho (s. 2004), brasilialainen jalkapalloilija
* Sérgio Miguel Moreira Paulinho eli Sérgio Paulinho (s. 1980), portugalilainen maantiepyöräilijä
* Walter Moreira Salles Júnior eli Walter Salles (s. 1956), brasilialainen elokuvaohjaaja ja -tuottaja
* Yanick Moreira (s. 1991), angolalainen koripalloilija.
Eki Norvasmaa

**Eki Norvasmaa**, vuoteen 1932 *Erik Aleksander Nordman* (19. syyskuuta 1902 – 27. toukokuuta 1973) oli suomalainen Tampereella vaikuttanut kauppaneuvos ja Tampereen Saippuatehtaan toimitusjohtaja.

Norvasmaan vanhemmat olivat pankinjohtaja Alex Nordman ja Ida Johansson. Hän pääsi ylioppilaaksi 1922 ja opiskeli aluksi oikeustiedettä kunnes hän otti isänsä kuoltua 1924 vastaan toimitusjohtajan tehtävät Tampereen Saippuatehdas Oy:ssä ja Tampereen Asfaltti Oy:ssä. Norvasmaa sai kauppaneuvoksen arvon 1949.

Tampereen Saippuatehdas toimi alun perin Tammelan kaupunginosassa Ilmarinkadun ja Kaivokadun kulmassa. Vuonna 1932 yritykselle valmistui uusi arkkitehti Jaakko Tähtisen suunnittelema punatiilinen funkistyylinen tehdasrakennus Viinikanojan varrelle Jokikadun ja Oriveden rautatien väliin. Saippuatehdas siirtyi uuteen rakennukseen ja kynttilätehdas puolestaan siirtyi vanhaan Ilmarinkadun tehtaaseen. Vuonna 1938 saippuatehtaalla oli 30 työntekijää ja kynttilätehtaalla kausivaihteluista riippuen 17–46 työntekijää. Sodan jälkeen yrityksen kahdessa tehtaassa oli enimmillään noin 200 työntekijää. Ilmarinkadun tehdas valmisti Suomi-tuotemerkillä kynttilöitä sekä kosmetiikkaa ja Viinikanojan tehdas puolestaan saippuaa, pulvereita ja glyseriiniä. Norvasmaa järjesti jo varhain yrityksen työntekijöille työpaikkaruokailun ja työterveyshuollon. Tampereen Saippuatehdas Oy:n toiminta päättyi 1970-luvun alussa ulkomaisen kilpailun ja Eki Norvasmaan ikääntymisen vuoksi.

Norvasmaa oli muun muassa Tampereen Säästöpankin ja Suomen Saippuatehtailijoiden yhdistyksen hallituksen sekä Vakuutusyhtiö Varman johtokunnan jäsenenä.

Eki Norvasmaa oli naimisissa vuodesta 1930 Inga Ester Kuulan kanssa ja heillä oli kolme lasta. Eki Norvasmaan veli oli ekonomi Leo Nordman (1910–1988) joka oli vuonna 1901 perustetun Tampereen Asfaltti Oy:n toimitusjohtajana veljensä jälkeen vuodesta 1931 vuoteen 1970 saakka jolloin yhtiö lopetettiin. Suomen Kulttuurirahaston Pirkanmaan maakuntarahaston yhteydessä on veljesten lahjoituksista muodostettu *Nordman-Norvasmaan rahasto* joka edistää historiallista ja luonnontieteellistä tutkimusta sekä ympäristökasvatusta.

## Lähteet
La Tène (kunta)

**La Tène** on kunta Luoteis-Sveitsissä Neuchâtelin kantonissa. Siellä on vajaat 5&nbsp;000 asukasta. 

## Historiaa
Rautakautinen La Tènen kulttuuri on nimetty paikkakunnalta vuonna 1857 tehtyjen arkeologisten löytöjen perusteella. La Tènen kunta perustettiin vuoden 2009 alussa, kun Marin-Epagnierin ja Thielle-Wavren kunnat yhdistyivät.

## Sijainti
La Tène sijaitsee Neuchâtelinjärven pohjoispäässä Zihlkanalin varrella Juravuoriston kaakkoispuolella. Neuchâtelin kaupunki sijaitsee La Tènestä viitisen kilometriä länteen.

## Liikenne
Moottoritie A5 Neuchâtelista Bieliin kulkee kunnan poikki. 

BLS:n rautatie Bernistä Neuchâteliin kulkee kunnan poikki; kunnan alueella on Marin-Epagnierin rautatieasema. Marin-Epagnier kuuluu sekä Bernin seudun lähiliikennealueeseen (S-Bahn Bern) että Fribourgin kantonin liikennealueeseen: BLS:n S5- ja S52-junat ja TPF:n S20-junat pysähtyvät siellä. Kesäkaudella, helmikuulta joulukuulle, Biel–Neuchâtel–Murten-reittiä kulkevat risteilylaivat pysähtyvät La Tènen laiturissa.

## Lähteet
*

### Viitteet

## Aiheesta muualla
La Guardia

**La Guardia** on kaupunki Boliviassa Santa Cruzin departementissa. Kaupungissa oli 76&nbsp;123 asukasta vuoden 2012 väestönlaskennassa.

## Ilmasto
La Guardiassa on Köppenin ilmastoluokituksen mukaan savanni-ilmasto. Vuoden keskilämpötila on noin 24&nbsp;°C ja keskimääräinen sademäärä 1&nbsp;240 millimetriä. Tammikuu on lämpimin kuukausi. Silloin vuorokauden keskilämpötila on noin 26&nbsp;°C. Viilein kuukausi on kesäkuu, jolloin keskilämpötila on noin 20&nbsp;°C. Sateisin kuukausi on tammikuu, jolloin sataa keskimäärin noin 190 millimetriä. Heinäkuu puolestaan on kuivin kuukausi. Silloin keskimääräinen sadanta on 40 millimetriä.

## Lähteet
Viacha

**Viacha** on kaupunki Boliviassa La Pazin departementissa. Kaupungissa oli 62&nbsp;979 asukasta vuoden 2012 väestönlaskennassa.

## Ilmasto
Viachassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8&nbsp;°C ja keskimääräinen sademäärä 550 millimetriä. Tammikuu on lämpimin kuukausi. Silloin vuorokauden keskilämpötila on noin 10&nbsp;°C. Viilein kuukausi on kesäkuu, jolloin keskilämpötila on noin 4&nbsp;°C. Sateisin kuukausi on tammikuu, jolloin sataa keskimäärin noin 130 millimetriä. Kesäkuu puolestaan on kuivin kuukausi. Silloin keskimääräinen sadanta on 4 millimetriä.

## Lähteet
Jouko Kemilä

**Jouko Antti Kemilä** (18. helmikuuta 1941 Utajärvi – 14. tammikuuta 2019 Oulu) oli suomalainen pesäpalloilija. Hän voitti suomenmestaruuden Oulun Lipon joukkueessa vuosina 1971 ja 1972. Hän saavutti etenijäkuninkaan vuonna 1968. Kemilä kuoli pitkäaikaisen sairauden uuvuttamana 77-vuotiaana.

## Lähteet
Juho Säilä

**Juho Wihtori Säilä** (16. maaliskuuta 1876 Elimäki – 8. huhtikuuta 1962 Tampere) oli suomalainen kenkätehtailija ja teollisuusneuvos. 

Juho Säilän vanhemmat olivat työmies Juho Blomqvist ja Ulriikka Blomqvist ja puoliso vuodesta 1897 Anna Loviisa Holopainen. Säilä lävi kansakoulusta päästyään Porvoossa kolmivuotisen suutarinopin ja muutti sitten 1894 Helsinkiin, jonne hän 1899 perusti oman suutarinliikkeen. Sieltä hän siirtyi 1905 Saloon *Suomen Hienonahkatehdas Oy*:n neulomo-osaston johtajaksi ja 1915 Tampereelle Aaltosen kenkätehtaan palvelukseen. Aaltosella hän työskenteli päällis- ja neulososastojen työnjohtajana sekä pari vuotta tehtaan teknillisenä johtajana, kunnes hän siirtyi 1917 *Yrjö Attilan Kenkätehdas Oy*:n (vuodesta 1918 *Tampereen Kenkäteollisuus Oy*) yhtenä perustajana tämän yrityksen  teknilliseksi johtajaksi. Hän oli tehtaan pääomistaja ja toimitusjohtaja vuodesta 1923.

Säilä omisti vuonna 1918 perustetun *Tampereen Kenkäteollisuus Oy*:n joka oli Tampereen kolmanneksi suurin kenkätehdas. Tehdas toimi aluksi Tammelan kaupunginosassa Tammelankatu 22:ssa mutta vuonna 1927 sille valmistui uusi Lauri Auteron ja Hugo Lindholmin suunnittelema nelikerroksinen tehdasrakennus Salhojankadun ja Puolimatkankadun (nykyinen Itsenäisyydenkatu) kulmaan. Säilä toimi myöhemmin 1950-luvulla Kenkäteollisuusliiton puheenjohtajana. 

Vuonna 1971 Tampereen Kenkäteollisuuden entiseen tehdasrakennukseen Itsenäisyydenkatu 21:ssä muutti Tampereen teknillinen museo. Museo toimi rakennuksessa vuoteen 1989 jolloin sen toiminta päättyi kokoelmien vaurioiduttua tulipalossa. Nykyisin rakennuksessa on Tammelan palvelukeskus. 

## Lähteet
Pornainen-seura

**Pornainen-seura ry** on kotiseutuyhdistys, joka vaalii kulttuuriperinteitä ja kotiseutuhenkeä Pornaisissa. Pornainen-seura on määritellyt tehtävänsä näin: seura on ”nykyajassa elävä yhdistys, joka siirtää uusille polville perinnettä, sen arvoja ja elämäntaitoa sekä herättää harrastusta, intoa ja kiinnostusta oman ajan yhteiskunnan moninaisuuteen.” Pornainen-seura tekee retkiä, järjestää kyläkävelyitä, luentoja ja juhlia. Lisäksi seura julkaisee paikallishistoriaan liittyvää perinnettä; Pornalainen murresanasto ja julkaisusarja Muisteluita ja tarinoita Pornaisista, josta viimeisin, seitsemäs kirja julkaistiin jouluna 2017. Seuran puheenjohtajana toimii Jukka Salonen.

Pornainen-seura hoitaa Pornaisten kotiseutumuseota ja esittelee museota sekä kirkkoa kesäsunnuntaisin.

Pornainen-seuran aloitteesta ja pornaislaisten avustuksella kirkkopihaan pystytettiin vuonna 1993 menneiden sukupolvien muistopatsas.

## Lähteet

## Aiheesta muualla
* Kotisivut
Golf Wang

**Golf Wang** on yhdysvaltalainen vaatebrändi, jonka Tyler, the Creator perusti vuonna 2011. Se tunnetaan värikkäistä ja jopa kohuja herättäneistä vaatteistaan. Nimi Golf Wang on sanaleikki sanasta Wolf Gang, joka kuullaan usein Tylerin musiikissa ja Odd Future Wolf Gang Kill Them All rap-kollektiivin nimessä. Brändi on saanut suosiota etenkin Tylerin fanien mutta myös muun nuorison keskuudessa. Brändi valmistaa vaatteita, kenkiä ja muita asusteita ja esineitä kuten skeittilautoja.
Silkeborgin museo

**Silkeborgin museo** on Tanskassa Silkeborgissa sijaitseva museo. Se sijaitsee kolmessa eri osoitteessa Silkeborgin kunnan alueella. Museon kokoelmat sisältävät aineistoa kivikaudelta, pronssikaudelta, rautakaudelta, viikinkiajalta ja keskiajalta sekä Silkeborgin linnaan liittyvää aineistoa. Museossa on kuuluisana nähtävyytenä Tollundin mies, joka on yksi parhaiten säilyneistä muumioituneista suoruumiista. Silkeborgin museo on perustettu vuonna 1904. Sen johtajana toimii Ole Nielsen.

## Paperitehdas-museo

Paperitehdas on historiallisesti tärkeä, koska Tanskan setelipaperi valmistettiin siellä vuoteen 1992 asti. Paperintuotanto loppui kokonaan 2000. Tehdas perustettiin vuosina 1884–1885. Museossa voi koettaa itse paperin tekemistä.

## Lähteet

## Aiheesta muualla

* Museum Silkeborg
Nurmensaari

**Nurmensaari** () on niemimaa Venäjän europanpuoleisen osan pohjoisosassa.  Sen venäjänkielisen nimi tarkoittaa "Saksan niemimaata". Niemimaata yhdistää mantereeseen kapea kannas; niinpä niemimaa on lähes kokonaan veden ympäröimä. Hallinnollisesti se kuuluu Murmanskin alueen Petsamon piiriin ja on muutaman tunnin ajomatkan päässä Murmanskista. 

## Historia
Venäjän vallankumouksen jälkeen, Nurmensaari tuli osaksi Suomea Tarton rauhassa vuonna 1920, mutta se liitettiin takaisin Neuvostoliittoon toisen maailmansodan jälkeen vuonna 1945. 

## Lähteet
Korkeamäki (sukunimi)

**Korkeamäki** on sukunimi, joka on muun muassa seuraavilla suomalaisilla henkilöillä:

*Hannu Korkeamäki, muusikko, säveltäjä, sovittaja, sanoittaja ja tuottaja
*Oili Korkeamäki (1934–2017), kansatieteilijä, liberaalipoliitikko
*Ossi Korkeamäki (1974–2012), taloustieteilijä
*Timo Korkeamäki (s. 1966), taloustieteilijä, professori ja dekaani.
Kemilä

**Kemilä** on sukunimi, joka on muun muassa seuraavilla suomalaisilla henkilöillä:

*Dagmar Kemilä (o.s. *Mäkeläinen*, 1891–1961), kansakoulunopettaja ja oppikirjojen tekijä
*Eero Kemilä, luontovalokuvaaja ja -kirjailija
*Jouko Kemilä (1941–2019), pesäpalloilija
*Jussi Kemilä (s. 1978), pesäpalloilija, Jouko Kemilän poika
*Jutta Kemilä (s. 1972), pika-aitajuoksija, Jouko Kemilän tytär
*Minna Kemilä (s. 1970), korkeushyppääjä.
Sputnik (Murmanskin alue)

**Sputnik** (  ) on maaseututaajama (*posjolok*) Murmanskin alueen Petsamon piirissä Venäjällä .  Kylä sijaitsee pohjoisen napapiirin pohjoispuolella ja 83 m korkeudella merenpinnasta. 

## Lähteet
Kobi Marimi

**Kobi Marimi** (, s. 1991 Ramat Gan, Israel), on israelilainen laulaja. Hän voitti Israelin euroviisukarsinnan *HaKokhav HaBan* kuudennen tuotantokauden ja edusti näin Israelia vuoden 2019 Eurovision laulukilpailussa, jotka pidettiin Tel Avivissa, Israelissa. Marimi on valmistunut ammattinäyttelijäksi ja voitti "lupaavimman näyttelijän" -palkinnon Israelin musiikki- ja teatterifestivaaleilla.

## Nuoruus
Marimi syntyi ja varttui Ramat Ganissa, Israelissa. Hän opiskeli *Nissan Nativ* -nimisessä musiikkistudiossa ja opiskelujensa aikana hän esiintyi *The Caucasian Chalk Circle*, *The Comic Illusion* ja *Prayer* -nimisissä näytelmissä. Valmistumisensa jälkeen hän esiintyi myös näytelmissä nimeltä *Every Living Thing Needs* ja *Chambaloo’s Treasure*, sekä esitti Natanin roolia *Messiah*-näytelmässä. Natan-roolistaan hän voitti "lupaavimman näyttelijän" -palkinnon vuoden 2017 musiikkijuhlilla Bat Yamissa.

## Yksityiselämä
Marimi asuu Tel Avivissa ja työskentelee siellä baarissa.

## Lähteet
Ixtab

**Ixtab** oli mayojen kuoleman ja itsemurhan jumalatar. Mayojen mukaan itsemurhan tehneiden ja hirtettyjen sielut pääsivät yhdessä kaatuneiden soturien, ihmisuhrien, pappien ja lapsivuoteeseen kuolleiden naisten sielujen kanssa ikuiseen lepoon Yaxchen maailmanpuun alle. Yleensä jumalatar kuvataan hirttosilmukka kaulassaan puusta roikkumassa. Hänen silmänsä ovat kiinni, ja hänen ruumiinsa on jo alkanut mädäntyä 

## Lähteet
* Cotterell, Arthur: Maailman myytit ja tarut. WSOY 1996. 
### Viitteet
Joseph Highmore

**Joseph Highmore** (13. kesäkuuta 1692 Lontoo – 3. maaliskuuta 1780 Canterbury, Kent) oli brittiläinen taidemaalari. Hän maalasi sekä muotokuvia että maisemia ja hänen tyylinsä edusti englantilaista rokokoota.

Highmore opiskeli Sir Godfrey Knellerin johdolla Lontoossa vuodesta 1713 ja hänen varhaistuotantonsa muotokuvat jäljittelivät Knellerin tyyliä. Highmoren maalaukset saivat myös vaikutteita ranskalaisen rokokoon maalareilta, kuten Philippe Mercieriltä ja Hubert Gravelotilta, jotka vaikuttivat Lontoossa 1730- ja 1740-luvuilla.

Hänen poikansa Anthony Highmore (1719–1799) oli myös taidemaalari, ja yksi tämän 15 lapsesta, Anthony Highmore (1758–1829), kirjoitti lainoppia käsitteleviä julkaisuja ja oli yhteiskunnallinen aktivisti.

## Lähteet

## Aiheesta muualla
Latukka

**Latukka** on sukunimi, joka on muun muassa seuraavilla suomalaisilla henkilöillä:

*Juho Latukka (1885–1925), Viipurin punakaartin päällikkö
*Lyyli Latukka (1886–1938), kommunistipoliitikko
*Topi Latukka (s. 1994), laulaja ja lauluntekijä
Törmälä

**Törmälä** on sukunimi, joka on muun muassa seuraavilla suomalaisilla henkilöillä:

*Edwin Törmälä (1916–1976), juristi ja toiminnanjohtaja
*Emanuel Törmälä (aik. *Törmelin*, ent. *Törmänen*, 1849–1900), pappi, kirjailija ja kääntäjä
*Jouko Törmälä (s. 1938), musiikkipedagogi, kuoronjohtaja, säveltäjä, sovittaja ja tietokirjailija
*Otso Törmälä, lapsinäyttelijä
*Pertti Törmälä (s. 1945), keksijä ja emeritusprofessori
*Seppo Törmälä (1926–2025), agronomi ja järjestöjohtaja, maanviljelysneuvos
*Teemu Törmälä (1882–1937), vasemmistopoliitikko ja Kustannusliike Kirjan johtaja
*Tiia Törmälä (s. 1990), kivääriampuja
Holly Webb

**Holly Webb** (s. 1976 Lontoo, Englanti) on brittiläinen lastenkirjailija. Hänen kirjojaan on käännetty 31 eri kielelle. Sophy Williams on kuvittanut monia hänen kirjoittamiaan lastenkirjoja.

## Teoksia
Tässä on lueteltu osa Webbin 130 kirjasta.:

* Pelokas pikku Nöpö
* Jessi kaipaa kaveria
* Hapsu kaipaa kotia
* Hessulla on ikävä
* Tepsu joutuu pulaan
* Salaperäinen Sissi
* Vili eksyksissä
* Samu, varastettu koiranpentu
* Pepe, punainen tallikissa
* Viisas pikku nappula
* Misu tahtoo ystävän
* Arka pikku Sammeli

## Lähteet

* Suomalainen.com 
* Hapsu kaipaa kotia - Suomalainen.com 
* Hessulla on ikävä - Suomalainen.com
Katerine Duska

**Katerína Ntoúska** (, s. 16. marraskuuta 1989 Montréal, Quebec, Kanada), tunnettu paremmin taiteilijanimellään **Katerine Duska**, on kreikkalais-kanadalainen laulaja ja lauluntekijä. Hän edusti Kreikkaa vuoden 2019 Eurovision laulukilpailussa Tel Avivissa. Hänen kappaleensa Better Love julkaistiin 6. maaliskuuta 2019.

## Elämä
Duska syntyi ja varttui Montréalissa, Kanadassa. Nykyisin hän asuu Ateenassa, Kreikassa.

Vuonna 2015 Duska julkaisi debyyttialbuminsa nimeltä *Embodiment*. Vuonna 2018 hän esiintyi konsertissa Ateenan konserttitalossa soittaen kappaleita omasta albumistaan sekä ruotsalaisen lauluntekijän Albin Lee Meldaun kirjoittamia kappaleita. Syyskuussa 2018 Albin Lee Meldau esiintyi jälleen konsertissa Duskan kanssa Ateenan Palace Gardenissa. Joulukuussa 2018 Duska esiintyi konsertissa Pétros Klampániksen kanssa.

## Diskografia

### Studioalbumit

### Singlet

## Lähteet
Harmaatavi

**Harmaatavi** (*Anas flavirostris*) on eteläamerikkalainen sorsalaji. Se kuuluu muiden tavien tavoin lajirikkaaseen sorsien sukuun. Harmaatavia esiintyy Argentiinassa, Falklandinsaarilla, Chilessä, Perussa, Boliviassa, Uruguayssa ja Brasiliassa. Se on vakiintunut myös Etelä-Georgiassa, jossa se havaittiin ensi kertaa lisääntymässä vuonna 1971. Linnun elinympäristönä ovat makeanveden kosteikot, joista se suosii jokien kosteikkoja. Ottaen huomioon harmaatavin levinneisyyden laajuuden ja paikallisen runsauden, IUCN ei luokittele sitä uhanalaiseksi. 

## Luokittelu
Mitokondrionaalinen DNA-ketju on hyvin samankaltainen kuin aivan erinäköisellä amerikantavilla. Puna- ja viherpäisten tavien hämäävää sukulaisuutta lukuun ottamatta harmaatavi muistuttaa täydellisesti Intian valtameren taveja. Harmaatavin yksivärinen alapuoli ja nokan keltaiset sivut ovat kuitenkin ainutlaatuisia, kuten on odotettavissa lajilta, jonka sukulaisia tavataan lähinnä pohjoisella pallonpuoliskolla lukuun ottamatta madagaskarintavia ja australiansuomutavia.

Harmaatavi on myös parittelukäytökseltään ainutlaatuinen muihin sukunsa lajeihin nähden. Munien laskemisen jälkeen koiraat kurottavat korkealle ja uivat ympäriinsä naaraiden vieressä.

Harmaatavilla on kaksi alalajia: 

* *Anas flavirostris oxyptera*, jota tavataan Keski-Perun ylängöiltä Chilen pohjoisosaan ja Argentiinaan.
* *Anas flavirostris flavirostris*, jota tavataan Etelä-Amerikan eteläosista eteläiseen Brasiliaan ja pohjoiseen Argentiinaan asti sekä Falklandinsaarilla.


File:Anas flavirostris-oxyptera.jpg|*Anas flavirostris oxyptera*
File:Anas flavirostris - Pineyro, Buenos Aires, Argentina-8.jpg|*Anas flavirostris flavirostris*


Harmaatavia ja pohjoisandientavia pidettiin aikaisemmin samana lajina, mutta nykyisin yhä useammat taksonomistit pitävät niitä eri lajeina.

## Ravinto
Harmaatavin ravintoa ovat pienet vedessä elävät selkärangattomat kuten hyönteiset ja äyriäiset sekä siemenet ja vesikasvien osat. Lintu joko suodattaa mudasta ravintoa vesirajassa liikkuessaan tai kerää ravintoa kastamalla päätään veteen tai uimalla ylösalaisin matalassa vedessä.

## Lähteet
Bötesön

**Bötesön** on saari Kemiönsaaren kunnassa. 77 hehtaarin kokoisella saarella asuu vakituisesti viisi ihmistä.

Bötesön kuuluu Hiittisten saaristoon. Saaren lounaispuolella avautuu merenselkä Skallerfjärden. Salmi Ånholms sundet erottaa Bötesön Ängesön-Bergön saaresta. Bötesön pohjoisosassa on korkea kallioalue Kummelberget. Saaren keskiosassa on kluuvijärvi Bötesö träsket. Saaren eteläosaan on kasvanut kiinni saari Tranholmen.

## Lähteet
Futsal Final Four -turnaus

Futsal Final Four on suomalaisen futsalin cup-muotoinen lopputurnaus, joka järjestetään vuosittain helmikuussa. Hallitsevat mestarit ovat 2019 turnauksen voittaneet Leijona Futsal (miehet) ja GFT (naiset).

Nykymuodossaan se on Suomen seurajoukkuefutsalin tärkein Cup-kilpailu, joka huipentuu yhden viikonlopun aikana pelattavaa neljän joukkueen lopputurnaukseen. Turnauksessa ratkaistaan sekä naisten että miesten Cup-mestaruus. Futsalin Final Four-turnaus 2019 järjestettiin Jyväskylän Monnarilla 16.-17.2.2019. 

## Final Four 2019
Final Four 2019 miesten lopputurnauksen osallistuvat liigajoukkueet Kampuksen Dynamo, Leijona Futsal, Mad Max sekä futsal-kakkosessa pelaava FC Kiisto. Final Four 2018 mestari Kampuksen Dynamo pääsi automaattisesti lopputurnaukseen ja kolme muuta selvittivät tiensä finaaliturnaukseen Futsal Cupin pudotuspelien kautta. Naisten puolella loppurunaukseen selvittivät tiensä hallitseva mestari Ilves FS, GFT, ACE ja MuSa Futsal. Lauantainan pelataan välierät ja sunnuntaina finaalit. Sunnuntain ennen varsinaisia finaaleja pelataan miesten ja naisten sarjojen pikkufinaalit, joihin pääsevät joukkueet ovat Futsal Cupissa parhaiten pärjänneet Liigan ulkopuoliset joukkueet.  

Jos turnauksessa ottelu on varsinaisen peliajan jälkeen tasan, siirrytään ilman jatkoaikaa suoraan 10m rangaistupotkuihin paras kolmesta-järjestelmällä.  Kaikki turnauksen ottelut ovat nähtävillä Yle Areenassa. 

## Final Four-tunauksen historiaa
Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal-Liigaseurat ry. Kaudella 2016–17 pelattiin vielä sekä Cup- että Final Four -mestaruudesta.

Vuoden 2018 turnaukseen osallistujat määräytyivät runkosarjan syyskierroksen perusteella. Lopputurnaukseen pääsi mukaan 11 pelatun kierroksen jälkeen neljä parhaiten sijoittunutta joukkuetta. Turnauksen otteluohjelmaa muutettiin Final Four 2019 siten, että lopputurnaukseen pääsivät edellisen vuoden turnausvoittaja sekä kolme muuta pudotuspelien voittanutta joukkuetta. 

## Lähteet

## Aiheesta muualla
* YLE Areena Final Fourin kaikki ottelut
Porraspeli

Porraspeli on heittopeli, jossa heitetään bolan kaltaisia narupalloja tikasmaiseen porraspeliin roikkumaan tavoitellen ennaltasovittua pistemäärää (virallisissa säännöissä 21). Tyypillinen pelaajamäärä on 2-4 pelaajaa tai joukkuetta. 


## Säännöt
Pelin tarkoitus on kerätä tasan 21 pistettä heittämällä narupalloja porraspeliin niin, että ne jäävät roikkumaan portaisiin eli tankoihin. Pelin voittaa pelaaja tai joukkue, joka ensimmäiseksi saavuttaa tasan 21 pistettä pistelaskun päätteeksi.

Virallinen heittomatka on 4,5 metriä. Ylin porras on arvoltaan kolme pistettä, keskimmäinen porras kaksi pistettä ja alimmainen porras yhden pisteen. Kaikki kolme narupalloa ylimpään portaaseen saanut joukkue saa lisäksi bonuspisteen. Yhden kierroksen maksimipistemäärä on 10. Pisteet lasketaan vasta, kun kaikki pelaajat/joukkueet ovat heittäneet omat narupallonsa porraspeliin ja vain vaakatankoihin riippumaan jääneistä narupalloista saa pisteitä.

Pelin ensimmäisen kierroksen aloittaja on yhdellä heitolla parhaan pisteen saanut pelaaja/joukkue. Seuraavan kierroksen aloittaa aina edellisellä kierroksella eniten kerännyt pelaaja/joukkue. Toisena heittää seuraavaksi eniten pisteitä kerännyt pelaaja/joukkue.

Ensimmäinen pelaaja/joukkue heittää kolme narupalloa yksitellen peliä kohti yrittäen saada ne roikkumaan portaista. Heittotyyli on vapaa.

Toinen pelaaja/joukkue jatkaa heittäen omat narupallonsa peliä kohti. Pelaaja/joukkue voi omien pisteiden keräämisen lisäksi yrittää vähentää ensimmäisen heittäjän pisteitä tiputtamalla kyseisen joukkueen narupalloja pelistä.

(Kolmen pelaajan/joukkueen versiossa kolmas jatkaa toisen jälkeen samalla idealla)

Kun kaikki ovat heittäneet, lasketaan pisteet riippumaan jääneistä narupalloista ja merkitään ne ylös. Seuraavan kierroksen aloittaa eniten kierroksella pisteitä kerännyt pelaaja/joukkue, jonka jälkeen jatkaa toiseksi eniten pisteitä saanut.

Peliä jatketaan, kunnes joku pelaajista voittaa saamalla tasan 21 pistettä pistelaskun päätteeksi. Jos pelaaja/joukkue heittää yli 21 pistettä, he tippuvat edellisen kierroksen päättyessä olleeseen pistelukuun. 


## Historia
Porraspeli syntyi vuonna 2016 yrittäjien Joni Kauppinen ja Risto Hirvonen toimesta ja mallisuojattiin Suomeen samana vuonna. Kaupalliset versiot valmistetaan Suomessa, tarkemmin Lappeenrannassa ja Kerimäellä. Narupalloina toimivat kierrätetyt golfpallot eli golfharrastajien tuntemana järvipallot. 

## Lähteet
SS Albertic

**SS Albertic** oli White Star Line -yhtiön matkustaja-alus. Alus oli alun perin toiminut pohjois-saksalaiselle Norddeutscher Lloyd -yhtiölle, mutta myöhemmin myytiin White Star Linelle.

## Rakentaminen
SS Alberticin kölinlasku tapahtui 1914, mutta ensimmäisen maailmansodan vuoksi rakentamista jatkettiin vasta vuonna 1919. Vesillelasku tapahtui 23. maaliskuuta 1920 Bremenissä Pohjois-Saksassa. Vuonna 1923 aluksen osti Royal Mail, ja se nimettiin uudelleen nimellä **Ohio**. White Star Line osti aluksen itselleen vuonna 1927 ja nimesi sen **Alberticiksi**.

## Tekniset tiedot
SS Albertic oli 18&nbsp;940 rekisteritonnia bruttovetoisuudeltaan. Alus oli 180 metriä pitkä, 21 metriä leveydeltään ja 11 metriä syväydeltään. Aluksella oli kaksi savupiippua ja kaksi mastoa. Aluksella oli 10 laipiota, jotka oltiin osittain asfaltoitu ja osittain sementoitu. Aluksella oli sähkövaloistus ja sukellusvenesignaalilaite. Aluksella oli kaksi nelisylinteristä kolmivaiheista höyrykonetta, joissa oli kahdeksan sylinteriä. Moottoreiden nimellisteho oli 2&nbsp;788 hevosvoimaa. Alus pystyi kuljettamaan yhteensä noin 1400 matkustajaa.

## Historia
Alus aloitti neitsytmatkansa nimellä Ohio 3. huhtikuuta 1923, Hampurista New Yorkiin, Southamptonin ja Cherbourgin kautta.

Vuonna 1927 Royal Mail myi Ohion White Star Lineille miljoonalla punnalla ja nimesi sen Alberticiksi. Albertic uusi reitti oli Liverpoolista Quebeciin ja Montrealiin. Alus aloitti tällä reitillä 22. huhtikuuta 1927. Alberticin reitti vaihtui 5. toukokuuta 1928. Kyseinen reitti oli Lontoosta Quebeciin ja Montrealiin Southamptonin kautta.

### Celtic (II)
Kun White Star Line -yhtiön laiva Celtic (II) oli matkalla joulukuussa 1928, alus jäi jumiin kivikkoon ja sen korvasi Albertic. Albertic siirrettiin New Yorkin Liverpooliin reitille Celticin tilalle ja teki ensimmäisen matkansa tällä reitillä 2. helmikuuta 1929.

Albertic palasi 9. toukokuuta 1930 takaisin vanhalle reitilleen, joka oli Liverpoolista Quebeciin ja Montréaliin.

## Viimeiset vuodet
Albertique teki viimeisen matkan White Star Line lipun alla, Liverpoolista Quebeciin ja Montrealiin, 29. elokuuta 1930, ennen kuin alus siirrettiin Clyde-joelle Skotlantiin.

Toukokuussa 1934, kun Albertic oli edelleen Skotlannissa, White Star liittyi Cunard-lineen. Albertic oli osa Cunard White Star Linen laivastoa, mutta ei koskaan enää purjehtinut matkustaja-aluksena.

Albertic myytiin 34&nbsp;000 punnalla romutettavaksi Osakaan, Japaniin, vuonna 1934.

## Lähteet
Mäkkylän koulu

**Mäkkylän koulu** oli Espoon Leppävaaran Mäkkylässä vuoteen 2007 asti toiminut peruskoulun alakoulu. Se perustettiin vuonna 1960 Mäkkylän kansakouluna ja muuttui muiden Espoon kansakoulujen tavoin peruskouluksi vuonna 1977. Vuonna 1959 valmistuneen päiväkodin ja opettaja-asuntolan sekä vuonna 1962 valmistuneen kansakoulurakennuksen suunnitteli Kaj-Erik Salenius.

Espoon suomenkielinen opetuslautakunta päätti 8. syyskuuta 2005 lakkauttaa Mäkkylän koulun niin, että kouluun ei otettu enää uutta aloittavaa luokkaa seuraavana syksynä. Koulun toiminta loppui kokonaan 31. heinäkuuta 2007. Koululaiset siirtyivät läheisiin Veräjäpellon, Postipuun ja Lintulaakson kouluihin, ja pääosa opettajista uuteen Koulumestarin kouluun.

Mäkkylän kansakoulun oppilaita näytteli vuonna 1977 Yleisradion tuottamassa suositussa televisionäytelmässä *[[Villahousupakko]]*.

## Lähteet
Andrea Ávila

**Andrea Verónica Ávila** (s. 4. huhtikuuta 1970 Villa Carlos Paz, Argentiina) on uransa lopettanut argentiinalainen pituushyppääjä ja kolmiloikkaaja. Hän pitää hallussaan Argentiinan ennätyksiä molemmissa lajeissa. Ávila kilpaili pituushypyssä vuosien 1996 ja 2000 olympiakisoissa sekä 1993, 1995 ja 1997 yleisurheilun maailmanmestaruuskilpailuissa jääden näissä kaikissa kuitenkin karsintoihin. Etelä-Amerikan mestaruuskilpailuihin Ávila osallistui viidesti ja voitti näissä kultaa kahdesti pituushypyssä ja kolmesti kolmiloikassa.

## Saavutuksia
### kultaa
* 1989 Etelä-Amerikan juniorimestaruuskilpailut (pituushyppy)
* 1990 South American Games (pituushyppy)
* 1993 Etelä-Amerikan mestaruuskilpailut (pituushyppy ja kolmiloikka)
* 1994 Ibero-American Championships (pituushyppy ja kolmiloikka)
* 1994 South American Games (pituushyppy ja kolmiloikka)
* 1995 Etelä-Amerikan mestaruuskilpailut (pituushyppy ja kolmiloikka)
* 1997 Etelä-Amerikan mestaruuskilpailut (kolmiloikka)
* 1998 Ibero-American Championships (pituushyppy)
* 1998 South American Games (kolmiloikka)

### hopeaa
* 1984 Etelä-Amerikan juniorimestaruuskilpailut (4 x 100m viestijuoksu)
* 1989 Pan American juniorimestaruuskilpailut (pituushyppy)
* 1990 Ibero-American Championships (pituushyppy)
* 1995 Pan American Games (pituushyppy)
* 1997 Etelä-Amerikan mestaruuskilpailut (pituushyppy)
* 1998 South American Games (pituushyppy)
* 2000 Ibero-American Championships (pituushyppy)

### pronssia
* 1987 Etelä-Amerikan juniorimestaruuskilpailut (pituushyppy)
* 1989 Etelä-Amerikan juniorimestaruuskilpailut (korkeushyppy)
* 1992 Ibero-American Championships (kolmiloikka)
* 1995 Pan American Games (kolmiloikka)
* 1999 Etelä-Amerikan mestaruuskilpailut (kolmiloikka)

## Lähteet
* 

### Viitteet
Federico Chaves

**Federico Chaves** tai **Federico Chavez** (1882–1978) oli paraguaylainen poliitikko, joka toimi maansa presidenttinä 1949–1954. Hän oli suorittanut oikeustieteen tutkinnon vuonna 1905, ja toimi pitkään oikeistolaisen Colorado-puolueen johdossa.

Colorado-puolue järjesti hänet Molasin seuraajaksi syksyllä 1949. Chavez voitti kesällä 1950 järjestetyt vaalit, ja hänet valittiin vuonna 1953 toiselle kolmevuotiskaudelle. Vuosien varrella Colorado-puolueen oikeistolainen siipi kyllästyi Chavezin talouspolitiikkaan ja Argentiinan myötäilyyn. Kenraali Alfredo Stroessner johti kaappausta, jolla Chavez syrjäytettiin.

## Lähteet
Theodore McCarrick

**Theodore Edgar McCarrick** (7. heinäkuuta 1930 New York, New York, Yhdysvallat – 3. huhtikuuta 2025) oli roomalaiskatolinen pappi, arkkipiispa ja kardinaali. Hän menetti kardinaalin arvonimen heinäkuussa 2018, koska häntä syytettiin lapsiin ja aikuisiin pappisseminaarin opiskelijoihin kohdistuvasta seksuaalisesta hyväksikäytöstä, ja helmikuussa 2019 hän menetti pappisoikeutensa. Vatikaanin omat tutkimukset olivat todenneet McCarrickin olleen syyllinen seksuaalisiin hyväksikäyttöihin.

McCarrick toimi pappina New Yorkissa vuodesta 1958 vuoteen 1981, jolloin hänestä tuli Metuchenin piispa. Hän oli 1986–2000 Newarkin arkkipiispa ja 2000–2006 Washingtonin arkkipiispa. Kaardinaaliksi hänet valittiin 2001.

Paavi Franciscuksen on väitetty tienneen McCarrickin teosta jo vuonna 2013 mutta vaienneen. Arkkipiispa Carlo Maria Viganò on julkaissut asiasta kirjeen. Viganon mukaan paavi on suojellut McCarrickia. Hän on sanonut ilmoittaneensa vuonna 2006 kirkon viranomaisille hyväksikäyttöepäilyistä mutta jäänyt vaille vastausta.

## Lähteet
All Souls Church (Langham Place)

**All Souls Church** on anglikaaninen kirkkorakennus Marylebonen alueella Lontoossa. Sen on suunnitellut arkkitehti John Nash ja se on vihitty käyttöön 1824. Kirkko on Grade I -luokan suojelukohde.

Kirkko sijaitsee vastapäätä Broadcasting Housea, minkä vuoksi BBC lähettää usein ohjelmaa suoraan kirkosta. Tunnettu pastori John Stott työskenteli koko työuransa kirkossa.

## Lähteet

## Aiheesta muualla
Tulia

**Tulia** on vuonna 2017 perustettu puolalainen folk-yhtye, jonka muodostavat Joanna Sinkiewicz, Dominika Siepka, Patrycja Nowicka ja Tulia Biczak. Yhtye edusti Puolaa vuoden 2019 Eurovision laulukilpailussa Tel Avivissa sijoittuen 27:nneksi 120 pisteellä Yhtye perustettiin vuonna 2017 Szczecinissä, Puolassa. Tulia yhdistelee puolalaista kansanmusiikkia modernin tuotannon kanssa. Yhtyeen nimi *Tulia* tuleen yhtyeen jäsenen Tulia Biczakin etunimestä. Yhtye nousi kuuluisuuteen Puolassa julkaistessaan cover-version Depeche Moden kappaleesta "Enjoy the Silence".

Vuonna 2018 Tulia allekirjoitti sopimuksen Universal Musicin kanssa ja julkaisi ensimmäisen albuminsa nimeltä *Tulia*. Albumi sisältää monia alkuperäisiä kappaleita ja cover-versiota puolalaisten sekä kansainvälisten artistien kappaleista. Albumi sai platinaa Puolassa ja julkaisupäivänään siitä myytiin 30 000 kopiota.

15. helmikuuta 2019 ilmoitettiin, että Puolan yleisradioyhtiö TVP oli valinnut yhtyeen edustamaan Puolaa vuoden 2019 Euroviisuissa. Heidän edustuskappaleensa on nimeltä "Pali się"

## Diskografia
### Albumit

### Singlet

## Lähteet

## Aiheesta muualla
Futsalin Euroopan-mestaruuskilpailut 2016

**Futsalin Euroopan-mestaruuskilpailut 2016** olivat 10. UEFA:n järjestämät futsalin Euroopan-mestaruuskilpailut. Turnaus järjestettiin Serbiassa 2. - 13.2 2016. Euroopan mestaruuden voitti Espanja, joka kukisti finaalissa Venäjän 3-7. Turnauksen parhaaksi pelaajaksi valittiin Espanjalainen Miguelin.

Kaikki ottelut pelattiin Belgradissa Kombank Arenalla.  

## Turnauksen kulku
Kisoissa pelattiin kolmen joukkueen alkulohkot ja seuraavaksi pudotuspelit. Turnaukseen osallistui yhteensä 12 maata, ja turnauksessa pelattiin yhteensä 20 ottelua; kaksi ottelua jokaisena pelipäivänä.  

## Tilastoja

### Turnauksen All-Star joukkue

*  Miodrag Aksentijević (MV)
*  Higuita (MV)
*  Paco Sedano (MV)



*  Sergei Abramov
*  Álex
*  Douglas Jr.
*  Mladen Kocić
*  Leo
*  Gabriel Lima
*  Miguelín
*  Marko Perić
*  Ricardinho
*  Mario Rivillos
*  Robinho 

## Lähteet
MIM-72 Chaparral

**MIM-72 Chaparral** (*M48 Chaparral*, *M730 Chaparral*) oli yhdysvaltalainen SPAAM-tyylinen *(Self-propelled anti-aircraft missile system)* ilmatorjuntaohjusjärjestelmä, joka on etusijassa tarkoitettu maavoimien, lähi-ilmatorjuntaa varten tehtyyn suojaamiseen.
Ohjusjärjestelmässä on lämpöhakuinen ilmatorjuntaohjus, periaatteessa AIM-9 Sidewinderia vastaava, panssariajoneuvon alustalla. Ohjus oli laivaston käyttämä D-tyyppi, sen kantama oli 9 km ja lakikorkeus 3 km sekä suurin nopeus 2,5 Machia. Tuliannos eli ohjuslataus oli 4 ohjusta, mutta 12 ohjusta kuului yhden yksikön järjestelmään kaiken kaikkiaan. Miehistön määrä oli 2 henkeä.
Asetyyppi otettiin käyttöön vuonna 1969, ohjusasevaunuja valmistettiin 600 vaunuyksikön verran. Se palveli vielä 1980-luvulla, mutta se poistettiin käytöstä vuoteen 1990 mennessä. Ampuma-alusta eli lavetti oli saman tyyppinen kuin M163 Vulcanin aseistuksessa.

Asetyypin edeltäjä oli 1959 lähtien Forward Area Air Defense -ohjelmassa kehitetty MIM-46 Mauler, joka ei tullut tuotantoon sen lukuisten ongelmien vuoksi. Tämän vuoksi armeija aloitti 1963 Interim Forward Area Air Defense -ohjelman, joka otti käyttöön Sidewinderin. Järjestelmään kuului MIM-72 Chaparral -ohjus, M54-laukaisin ja M730-kuljetus/laukaisinvaunu ohjuksille, joista yhdessä käytetään nimeä M48-tuliyksikkö. Vaunun alusta perustuu M113-kuljetusvaunuun. "Interim" viittaa väliaikaisratkaisuun, mutta Maulerin ongelmia ei ikinä saatu ratkaistua.

MIM-72 Chaparral oli Yhdysvaltain asevoimien ohella käytössä sen muutamissa liittolaismaissa. Euroopan alueella Portugali oli ainut tämän asetyypin käyttäjämaa.

## Lähteet
* 
* 
* 
* 

### Viitteet

## Aiheesta muualla

* 
*
Mary Renault

**Mary Renault** (syntyjään **Eileen Mary Challans**; 4. syyskuuta 1905 Forest Gate, Essex &#x2013; 13. joulukuuta 1983 Kapkaupunki) oli englantilainen kirjailija, joka on tunnettu erityisesti antiikin Kreikkaan sijoittuneista historiallisista romaaneistaan. Hän oli yksi ensimmäisistä maailmanlaajuista yleisöä saavuttaneista kirjailijoista, joiden romaanien keskeisissä rooleissa oli homoseksuaaleja. Renaultilta on suomennettu teos *Kuninkaan on kuoltava* (*The King Must Die*, 1958), joka kertoo tarinan myyttisestä Theseuksesta.

## Elämä
Renault opiskeli Oxfordin yliopiston vain naisopiskelijoille tarkoitetussa St Hugh’s Collegessa, jossa hänen opettajiinsa kuului muiden muassa J. R. R. Tolkien. Vuonna 1928 Renault valmistui oppilaitoksesta englanninkielisen kirjallisuuden tutkinnon suorittaneena. Myöhemmin hän valmistui sairaanhoitajaksi ja työskenteli vuosien ajan sairaalassa. Työssään Renault tapasi toisen sairaanhoitajan Julie Mullardin, josta tuli hänen elämänkumppaninsa. Renault ei koskaan mennyt naimisiin eikä saanut lapsia. Hänen esikoisteoksensa *Purposes of Love* julkaistiin vuonna 1939. Renault muutti 1940-luvun lopussa Etelä-Afrikkaan, jossa hän kirjoitti pääosan kirjallisesta tuotannostaan.

## Lähteet
Marcos Ligato

**Marcos Ligato** (22. marraskuuta 1977) on argentiinalainen ralliautoilija, joka nykyisin kilpailee lähinnä kotimaansa kansallisessa sarjassa. 

## Ura
Ligato ajoi ensimmäiset kilpailunsa rallin MM-sarjassa vuosina 1998, 1999 ja 2000 Argentiinan MM-rallissa. Vuosina 2001–2006 hän kilpaili säännöllisesti MM-sarjassa. Kaikkiaan Ligato on osallistunut 62 MM-osakilpailuun joissa on kahdesti ylätänyt yleiskilpailun 7. sijalle. N-ryhmän tuotantoautojen PWRC-sarjassa Ligato oli neljäs kaudella 2001, kolmas kaudella 2005 ja toinen kaudella 2012. Ligatolla on myös Etelä-Amerikan CODASUR-sarjan mestaruus kaudelta 2000 ja Argentiinan kansallisen sarjan mestaruus vuodelta 2015. Hänen kartanlukijanaan on toiminut pääsääntöisesti hänen maanmiehensä Ruben Garcia.

## Lähteet
Nimeä mut uudestaan

**Nimeä mut uudestaan** on suomalaislaulaja Sini Yaseminin 8. helmikuuta 2019 julkaistu esikoisalbumi.

Albumin kappaleista viisi julkaistiin singleinä ennen albumin julkaisua vuosien 2017–2019 välillä. Albumin kappale ”Kavereita” on julkaistu singlenä huhtikuussa 2016, mutta albumia varten kappaleesta tehtiin uusi versio.

## Kappaleet

## Lähteet
Athiémè

**Athiémé** on piirikunta ja kaupunki Lounais-Beninissä. Kaupunki sijaitsee Togon rajalla. Kaupungissa oli 56 483 asukasta vuonna 2013 ja asukastiheys oli 256,7 asukasta/km². Piirikunnan laajuus oli 220 km² ja se sijaitsi 63 metrin korkeudella merenpinnasta.

## Lähteet
Kyösti Väntänen

**Kyösti ”Kössi” Väntänen** (s. 1967) on suomalainen äänisuunnittelija, joka on palkittu Jussilla elokuvista *[[Bad Luck Love]]* (2000) ja *[[Raja 1918]]* (2007). Elokuvauransa hän aloitti lapsipääosien näyttelijänä televisioelokuvissa *[[Aikapoika ja mono]]* (1976), *[[Villahousupakko]]* (1977) ja *[[Tartsan Koivula suomalaisessa leppämetsässä]]* (1980).

## Lähteet

## Aiheesta muualla
*
Vietnamin Grand Prix

**Vietnamin Grand Prix** oli tarkoitus olla kaudella 2020 Vietnamissa järjestettävä Formula 1 -sarjan osakilpailu. Kilpailu oli tarkoitus järjestää väliaikaisella katuradalla Hanoissa.

## Suunnitelmat
Bernie Ecclestone oli alun perin skeptinen Vietnamilaisen Grand Prix’n elinkelpoisuudesta johtuen virhearvioinneista jotka liittyivät Intian ja Korean Gran Prix’ten vastaavan elinkelpoisuuteen.

Tammikuussa 2017 kuitenkin Liberty Media hankki urheilulajin oikeudet CVC Capital Partnersilta, mikä muutti tilanteen, koska tarkoituksena on tuoda enemmän F1-katuratakilpailuja Aasian merkittävimpiin kaupunkeihin. Vuoden 2020 koronaviruspandemian lisäksi vuoden 2021 osakilpailun perumiseen vaikuttivat myös paikallisen poliittisen vaikuttajan sekä kisajärjestäjän korruptioepäilyt, ja Vietnamin valtion kiinnostuksen kohteiden keskittyminen omiin kansallisiin hätätilanteisiinsa.

## Kilparata
Kilpailu oli tarkoitus järjestää 5,613 kilometrin pituisella väliaikaisella katuradalla Hanoissa. Radan suunnitteli Hermann Tilke yhdessä Hanoin kaupungin viranomaisten kanssa. Rata yhdistää olemassa olevat kadut varta vasten rakennettuun osuuteen, joka avataan julkiseen käyttöön myöhemmin.

## Lähteet
Juan Carlos Onganía

**Juan Carlos Onganía** (1914–1995) oli argentiinalainen kenraali ja poliitikko. Hän toimi maansa presidenttinä vuodesta 1966 vuoteen 1970.

Onganía  oli puolustusvoimien komentaja vuodesta 1962, ja auttoi estämään presidentti Arturo Umberto Illiaa vastaan suunnatun sotilasvallankaappauksen. Myöhemmin hän menetti uskonsa järjestelmän toimivuuteen ja kaappasi itse vallan. Hän pyrki elvyttämään taloutta ja toimi siinä autoritäärisesti, lakkautti puolueet ja hajotti kongressin, ottaen sekä lainsäädäntö- että toimeenpanovallan itselleen. Hän yritti riistää myös yliopistoilta niiden autonomian, ja lähetti mellakkapoliisit vastustelevien sopiskelijoiden ja professorien kimppuun. Opiskelijamellakat eskaloituivat ja johtivat lopulta Onganían omaan syrjäyttämiseen. Hänen tilalleen tuli sotilasjuntta.

Onganían suunnitelma Argentiinan vallankumouksesta piti sisällään kolme vaihetta: taloudellinen, hallinnollinen ja poliittinen. Taloudellisessa osassa hän onnistui aloittamaan tai lopettamaan joukon merkittäviä hankkeita, kuten Argentiinan ensimmäisen ydinvoimalan rakentamisen ja pääkaupungin liikennejärjestelyiden parantamisen.

## Lähteet
Kaarina Huttunen

**Kirsti Kaarina Huttunen** (15. elokuuta 1907 Kuopion maalaiskunta  – 25. marraskuuta 1995 Kuopio) oli kirjastoneuvos, joka toimi Mikkelin kaupunginkirjaston ja Kuopion kaupunginkirjaston johtajana.

Kaarina Huttusen vanhemmat olivat maanviljelijä David Juho Huttunen ja Matilda Oinonen. Huttunen tuli ylioppilaaksi 1928 ja valmistui filosofian kandidaatiksi 1936, aikoen ensin kielten opettajaksi, mutta suorittaen sitten kirjastotutkinnon. Hän toimi Mikkelin kaupunginkirjaston johtajana 1939–1950 ja Kuopion piirin kirjastotarkastajana 1942–1945. Kuopion kaupunginkirjaston johtaja hän oli 1950–1971. Huttusella oli useita luottamustoimia, sota-aikana hän palveli Päämajan puhelinkeskuksessa Mikkelissä ja sotasairaalassa.

## Lähteet
Catherine du Verdier de la Sorinière

**Catherine du Verdier de la Sorinière** (29. kesäkuuta 1758 Saint-Pierre de Chemillé, Maine-et-Loire, Ranska – 10. helmikuuta 1794 Avrillé, Maine-et-Loire, Ranska) oli maallikko Ranskan Angersin hiippakunnasta ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 10. helmikuuta.

## Lähteet
Lövö (Hiittinen)

**Lövö** on saari Hiittisten saaristossa Kemiönsaaren kunnassa. Lövön pinta-ala on 313 hehtaaria ja saarella asuu vakituisesti yhdeksän ihmistä. Lisäksi saarella on paljon kesäasutusta. Lövön halki kulkee Dragsfjärdin ja Kasnäsin yhdistävä tie, minkä vuoksi Lövö on tärkeä läpikulkupaikka saariston asukkaille.

Lövö sijaitsee Hiittisten saariston pohjoisosassa. Saaren itäpuolella aukenee merenselkä Falkö fjärden. Lövöstä on siltayhteys naapurisaareen Kaxskälaan. Lövö on yhdistetty Kemiönsaareen Lövön salmen yli Söljeholmeniin kulkevalla Lövön sillalla, joka valmistui vuonna 2011. Aiemmin paikalla liikennöi Lövön lossi. Sillan myötä sadat saariston asukkaat pääsivät kulkemaan kätevämmin mantereelle.

Lövön itäosa on saareen kiinni kasvanut entinen saari Falkö. Saarten välistä salmea ei ole enää havaittavissa. Lövön keskiosassa on korkea kallioalue Kasberget. Osia saaresta on suojeltu ja liitetty osaksi Saaristomeren kansallispuistoa.

## Lähteet